Die Bulls het weer vir Steyn!Die 34-jarige Morné Steyn gaan sy rugbyloopbaan by die Bulls afsluit. Foto: Facebook. Dit is amptelik. Morné Steyn sal weer in die blou van die Bulls uitdraf! Die 34-jarige het pas ’n kontrak met die Pretoriase span onderteken. Steyn het van 2008 tot 2013 in 124 wedstryde vir die Bulls gespeel, waarna hy die skuif na Frankryk (Stade Français) gemaak het. Die losskakel het ook 66 toetse vir die Springbokke tussen 2009 en 2016 gespeel, waar hy altesaam 736 punte aangeteken het. Steyn sal waarskynlik ’n direkte plaasvervanger vir Handré Pollard wees, wat luidens berigte binnekort deel van Montpellier se planne in die Franse liga sal word. Die Bulls se nuwe hoof- uitvoerende beampte, Alfons Meyer, was uiters tevrede met Steyn se terugkeer na Bulls-land. “Selfs Rassie (Erasmus, die Springbokafrigter) dink dit is ’n goeie kopie. Met Handré wat na Frankryk gaan, is Manie Libbok die enigste losskakel wat in ons groep oorbly. Morné is baie ervare en kan ’n uitstekende mentor vir Manie wees.”